Ritratt: Newsbook .td_uid_2_609ecc8d0aea8_rand.td-a-rec-img{text-align:left}.td_uid_2_609ecc8d0aea8_rand.td-a-rec-img img{margin:0 auto 0 0} Ġew installati żewġ speed cameras mill-erbgħa li se jkunu qed jgħassu l-veloċità tas-sewwieqa fi Triq il-Kosta. Dan tħabbar mill-Aġenzija għall-Infurzar Lokali (LESA) fi stqarrija. LESA qalet li dan sar wara studji u approvazzjonijiet fuq rakkomandazzjonijiet ta' inkjesta maġisterjali. B'dawn l-ispeed cameras, qalet l-aġenzija tal-infurzar, se jiġu evitati inċidenti li fil-passat kien hemm minnhom fatali. L-aġenzija qalet ukoll li bħalissa dawn il-cameras huma attivati fuq bażi ta' twissija. Dan ifisser li bejn l-14 ta' Mejju u t-23 ta' Mejju kull min jaqbeż il-limitu se jirċievi notifika biss. Il-multi effettivi se jibdew jingħataw mill-24 ta' Mejju. F'Marzu LESA, ħabbret li se jiġu installati erba' speed cameras fi Triq il-Kosta: tnejn fuq kull naħa tat-triq. Is-sinjali li jindikaw fejn ix-xufiera jistgħu jiltaqgħu mal-ispeed cameras meta jkunu fi triqthom kienu diġà ġew installati. L-istqarrija tal-LESA f'Marzu: Se jiġu installati erba' speed cameras ġodda tul Triq il-Kosta .td_uid_3_609ecc8d0b1a9_rand.td-a-rec-img{text-align:left}.td_uid_3_609ecc8d0b1a9_rand.td-a-rec-img img{margin:0 auto 0 0}